CELEX: 31994R3304
Language: hr
Date: 1994-12-21 00:00:00
Title: Uredba Komisije (EZ) br. 3304/94 od 21. prosinca 1994. o izmjeni određenih uredaba o žitaricama i riži zbog pristupanja Austrije, Finske i Švedske

03/Sv. 025
            
            
               HR
            
            
               Službeni list Europske unije
            
            
               51
            
         31994R3304
   
               L 341/48
            
            
               SLUŽBENI LIST EUROPSKE UNIJE
            
            
               21.12.1994.
            
         
      UREDBA KOMISIJE (EZ) br. 3304/94
   od 21. prosinca 1994.
   o izmjeni određenih uredaba o žitaricama i riži zbog pristupanja Austrije, Finske i Švedske
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Akt o pristupanju Norveške, Austrije, Finske i Švedske (1), a posebno njegov članak 169. stavak 2.,
   budući da je zbog pristupanja Austrije, Finske i Švedske potrebno staviti izvan snage Uredbu Komisije (EEZ) br. 479/88 od 22. veljače 1988. o utvrđivanju operativnih pravila za godišnju carinsku kvotu Zajednice od 2 500 tona neprženog slada obuhvaćenog oznakom Kombinirane nomenklature 1107 10 99, podrijetlom i dovezenoga iz Finske (2) te izmjene sljedećih uredbi:
   
               —
            
            
               Uredbe Komisije (EEZ) br. 2145/92 od 29. srpnja 1992. o redefiniranju odredišnih zona za izvozne subvencije, izvozne pristojbe i određene izvozne dozvole za žitarice i rižu (3),
            
         
               —
            
            
               Uredbe Komisije (EEZ) br. 1533/93 od 22. lipnja 1993. o utvrđivanju određenih detaljnih pravila u skladu s Uredbom Vijeća (EEZ) br. 1766/92 o dodjeli izvoznih subvencija za žitarice i mjerama koje se moraju poduzeti u slučaju poremećaja tržišta žitarica (4), kako je zadnje izmijenjena Uredbom (EZ) br. 120/94 (5),
            
         
               —
            
            
               Uredbe Komisije (EEZ) br. 1621/93 od 25. lipnja 1993. o utvrđivanju detaljnih pravila za primjenu Uredbe Vijeća (EEZ) br. 1766/92 u pogledu sustava za utvrđivanje uvoznih pristojbi za žitarice (6), kako je zadnje izmijenjena Uredbom (EZ) br. 795/94 (7);
            
         budući da institucije Europske unije mogu, u skladu s člankom 2. stavkom 3. Ugovora o pristupanju (8), prije pristupanja usvojiti mjere iz članka 169. Akta o pristupanju koje stupaju na snagu podložno stupanju na snagu i na dan stupanja na snagu Ugovora,
   DONIJELA JE OVU UREDBU:
   Članak 1.
   1.   Uredba (EEZ) br. 479/88 stavlja se izvan snage.
   2.   Riječi „Švedska” i „Finska” brišu se iz Područja II. (c) u Prilogu Uredbi (EEZ) br. 2145/92.
   3.   Riječ „Austrija” briše se iz članka 14.a Uredbe (EEZ) br. 1533/93.
   4.   Upute na Švedsku i Finsku iz Priloga I. Uredbi (EEZ) br. 1621/92 brišu se.
   Članak 2.
   Ova Uredba stupa na snagu podložno stupanju na snagu i na dan stupanja na snagu Ugovora o pristupanju Norveške, Austrije, Finske i Švedske.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 21. prosinca 1994.
      
         
            Za Komisiju
         
         René STEICHEN
         
         
            Član Komisije
         
      
   
   
      (1)  SL C 241, 29.8.1994., str. 21.
   
      (2)  SL L 49, 23.2.1988., str. 8.
   
      (3)  SL L 214, 30.7.1992., str. 20.
   
      (4)  SL L 151, 23.6.1993., str. 15.
   
      (5)  SL L 21, 26.1.1994., str. 1.
   
      (6)  SL L 155, 26.6.1993., str. 36.
   
      (7)  SL L 92, 9.4.1994., str. 17.
   
      (8)  SL C 241, 29.8.1994., str. 9.